
Nr. 22/499


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru abrogarea Legii nr.491 din 11 iulie 2002 privind aprobarea Ordonanţei de urgenţă a Guvernului nr.40 din 28 martie 2002 pentru recuperarea arieratelor bugetare, cu care comisia noastră a fost sesizată în fond cu adresa Biroului Permanent nr.349 din 22 septembrie 2003.

	PREŞEDINTE,

Prof. dr. Florin Georgescu




Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti  22.10.2003
Nr.22/499


RAPORT

asupra propunerii legislative pentru abrogarea Legii nr.491 din 11 iulie 2002 privind aprobarea Ordonanţei de urgenţă a Guvernului nr.40 din 28 martie 2002 pentru recuperarea arieratelor bugetare
Cu adresa nr.349 din 22 septembrie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru abrogarea Legii nr.491 din 11 iulie 2002 privind aprobarea Ordonanţei de urgenţă a Guvernului nr.40 din 28 martie 2002 pentru recuperarea arieratelor bugetare.
La întocmirea raportului s-a avut în vedere avizul negativ al Comisiei juridice, de disciplină şi imunităţi, punctul de vedere al Guvernului, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prezenta propunere legislativă are ca obiect de reglementare abrogarea Legii nr.491/11 iulie 2002 privind aprobarea Ordonanţei de urgenţă a Guvernului nr.40/2002 pentru recuperarea arieratelor bugetare.
In urma examinării propunerii legislative pentru abrogarea Legii nr.491 din 11 iulie 2002 privind aprobarea Ordonanţei de urgenţă a Guvernului nr.40 din 28 martie 2002 pentru recuperarea arieratelor bugetare, în şedinţa din 22 octombrie 2003, comisia a hotărât, cu 21 voturi pentru şi 3 voturi împotrivă,l, respingerea, din următoarele considerente:
- abrogarea Legii nr.491/2002 şi, implicit, a înlesnirilor prevăzute de aceasta, nu ar diminua povara fiscală a contribuabilului român, ci ar avea efecte contrare, prin accentuarea blocajului financiar şi creşterea în continuare a arieratelor.

- continuarea acordării de înlesniri la plata obligaţiilor restante la bugetul de stat preîntâmpină formarea de noi arierate şi diminuarea volumului celor existente.

Plata în rate a obligaţiilor restante la bugetul de stat de către agenţii economici creează posibilitatea acestora să-şi desfăşoare în continuare activităţile productive cu implicaţii favorabile şi asupra realizării veniturilor bugetare;
- reglementările introduse prin Ordonanţa de urgenţă a Guvernului nr.40/2002 pentru recuperarea arieratelor bugetare, aprobată cu modificări şi completări prin Legea nr.491/2002 se înscriu în proiecţia internaţională, în ceea ce priveşte aranjamentele la plată, ca etapă premergătoare executării silite pentru recuperarea arieratelor. Aceste reglementări constituie un instrument principal în procesul de accelerare a încasărilor şi de fluidizare a activităţii economico-financiare a agenţilor economici în climatul economic specific perioadei.


Prezenta propunere legislativă face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Experti parlamentari:

          Măţan Ofelia
          Popescu Luminiţa

